秦钫

秦鈁（），字鸣和，号怀庭，浙江慈溪县（今属余姚）人，明朝政治人物。

生平
嘉靖二十八年（1549年）己酉科浙江鄉試第五十名舉人，二十九年（1550年）联捷庚戌科进士。历任南京太常寺博士、吏部考功司郎中、南京吏部验封司郎中，四十三年三月升山东按察使司副使，治兵青州，丁内艰归。服闋，改湖广副使，隆庆五年（1571年）五月升雲南布政司左参政，六年七月升山东按察使，萬曆元年（1573年）正月升陕西右布政使，二年正月升江西左布政使，四年正月以病乞休《浙江通志》：秦钫，字鳴和，别号懷庭，慈谿縣人。父垠，字汝际，生四子：鐸字道鳴，钫其季子。嘉靖二十九年庚戌进士，授南太常博士，故事：有事太庙，恒宴集，中贵与堂卿南向坐，博士东向。鈁至，见設席，怫然欲去，中贵曰：秦先生难我乎，此例也。鈁曰：非国典，谁能遵之。自是博士别宴他所，著为令。晋考功郎，当大计，持議侃侃。冢宰恚曰：司官何动相左耶？鈁曰：某知公道宜尔，不知其他。滞曹十余年不調，后晋山東副臬，治兵青州。时恒王雅重鈁，内艱归。以古砚赆，辞，王曰：姑为郁林装。鈁不得已受之。比启函，则百金藉其下，鈁惊，并砚返之。王愧谢。服阕，补湖廣兵备，历转江西左布政，政治嚴明，金錢出入，委之屬官，羨餘悉貯為公帑，官舍中僅家僮一二。偶感時事，輒引去，行李蕭然。乞休归里居，杜门扫轨，片牘不入公府。布衣蔬食，萧然如寒士。生平至性純篤，事継母以孝聞。伯兄鐸績學敦行，為世儒宗，公受業其門，終身事之如父。

遗迹
今山东泰山“振衣冈”题刻。落款“大明嘉靖丙寅岁仲夏十日，慈溪秦钫题，缙云樊献科书，泰安知州余姚杨山刻石”。此摩崖石刻今位于泰山岱顶的碧霞祠西面。摩崖高3.5米，宽1.34米，其中楷书字径98×95厘米。

家族
曾祖秦木。祖父秦焞。父秦垠，字汝际。前母楊氏，母劉氏，继母王氏。慈侍下。兄鐸、鉅。弟铳。

参考资料
 《浙江慈溪秦氏宗谱》，1926年修订

参考链接

Category:南京太常寺官員
Category:明朝吏部考功司郎中
Category:南京吏部郎中
Category:明朝山東按察司副使
Category:明朝湖廣按察司副使
Category:明朝雲南布政使司參政
Category:明朝山東按察使
Category:明朝陕西右布政使
Category:明朝江西左布政使
Category:余姚人
Category:秦姓